Bubba Ho-tep (2002) - Filmrajongó
2008.11.02. 09:30 Tévésámán
Ha egy film 7.5-öt kap az imdbn, az jelent valamit. [Szerkesztés: Még a 7.2 is.] Ennek ellenére, valamint annak, amit majd lent, a trailerben is láthattok, hogy mennyi díjat nyert, Magyarhonban csak 2 helyről lehetett erről értesülni. A már megszűnt, nagyszerű Fangoria magazinból, vagy a Holdfénytől, akik kétféle figurát árultak belőle, és ezek egyike felkelthette a figyelmedet. De mivel a Fango már nincs, a Holdfényt meg viszonylag kevesen nézegetik (aki nem tudja miről van szó, azzal semmi baj nincs, sőt:)), ezért itthon erről a műről senki se tudhat semmit. Még azt se, hogy kiadták-e dvdn. A lényeg az, hogy ide szinte csak a szemét jut el. Hájszkúlmjúzikel, nyálas vígjátékok meg undorító tinifilmek, ez kell a népnek... [Manapság meg még szuperhősök és az éhezők labirintusának kiválasztottai...]
Szóval én mindkét helyen találkoztam ezzel a filmmel és nagyon kíváncsi lettem rá. Már jó régen meg akartam nézni, és mivel végülis Halloween a horror ideje, ezért úgy gondoltam, inkább ezt választom (horror-vígjáték), mint valami másik borzongatóst, plusz ez lejött egy nap alatt:P Valami könnyed kis belezésre számítottam - hát ez nem az.
Meglepődnétek ha azt mondanám, Elvis él? De, tényleg. Csak épp Sebastian Haff álnéven, egy texas-i nyugdíjasotthonban. Szóval Elvis (Bruce Campbell - óriási) öreg, unalmas napjait tengeti, mert anno életet cserélt egy imitátorával. Semmi öröme nincs már, még a farka se áll már fel - plusz van rajta egy daganat is. Az idősek otthonában, ahol lakik, sorba halnak meg a lakók. Hősünket csak egy sorstársa érti meg, ő nem más, mint Jack (Ossie Davis), akiről pedig kiderül, hogy maga John Fitzgerald Kennedy elnök, csak éppen négerré operálva, homokkal az agyában - ugyanis ő meg túlélte a dallas-i merényletet. A két öregfiú pedig hamarosan szembesül a ténnyel, miszerint a lakók számát egy cowboyruhás múmia ritkítja. A Mud Creeki Idősek Otthonának sorsa a Király és az Elnök Úr kezében van...
A két főhős és a gonosz is nagyon abszurd, de mégis az egész annyira hihető. Teljes mértékben elfogadjuk, hogy Elvis Elvis, hogy JFK él, és hogy a múmia graffitizik. Bruce Campbell irtó jó. Ossie Davis megnyerő alakítást nyújt, a Kennedy-dologtól elvonatkoztatva a Szomszéd nőjebeli Chuckhoz hasonló melegszívű öregurat játszik. A megvalósítás tetszetős, bár a szkarabeuszon nagyon látszik, hogy bábú - én azért megijedtem tőle. Kellően izgalmas, a hangulat megfogja az embert, de mégis valami hiányzik. Hiába a fenomenális színészi játék, a poénok, de a vége nem jó és valahogy az egész annyira rövid. Gyakorlatilag a rocklegenda emlékezésén és a végső csatán túl semmi érdekes nem történik. Azért mégse akarom lehúzni, de nekem nem tetszett.
imdb.com felhasználói szerint: 7.2/10 (8 év alatt 0.3-at csökkent.)
Ma este vagy Szellemlovas, vagy Carter edző - meglátjuk, melyikre esik a választás. (Az előbbi nyert.) Itt pedig jön egy trailer:
Amit sajnos levettek.
https://transfesser.blog.hu/api/trackback/id/tr29745061